فيليكس مورا هو واحد لوفيسير فرانساوي لي خدم ف بزاف ديال لمناطق ف لأطلس لكبير ؤ سوس ؤ حتى لأطلس صّغير ف لمغريب ف لوقيتة لي كان فيها لمغريب مستعمر. من بعد ما تقاعد ؤ خدا لمغريب ليستيقلال ديالو ، تّختار مورا باش يتوسط ل لوزينات ؤ المناجم ديال فرانسا ؤ يجيب ليهم لي بغا يخدم من الناس ديال هاد لبلايص حيت كانت عندو تجرية كبيرة فيها. مورا مشهور بزاف عند المغاربة خصوصا الأمازيغ ؤ الشلوح حيت هو اللي كان كيدي ناس للخاريج باش إخدمو. الطريقة لي تيدير هي أنه كيمشي مع مراتو ؤ الناس لي كيعاونوه ؤ كيقصدو شي قرية من القرى ديال المغرب من بعد ما كيعلم الشيخ ديال القبيلة ؤ السلطة. الشيخ كيعلم ناس القبيلة ؤ كيتفقو على شي نهار. ملًي كيجي مورا كيلقى الناس شادين الصف ؤ معريين على الصدر ديالهم. كيبدا مورا يقلبهم واحد واحد. لي طبع ليه على صدرو بالخضر راه كيدوز للمرحلة لي من بعدها, ؤ لي طبع ليه بالحمر كيرجع لدارو. الناس لي عندهوم الكاشي لخضر كيمشيو عند الطبيب باش إدوز ليهم ؤ إشوف واش نيت أقدرو إخدمو أولا لا. اللي نجح فيهم كياخذ الباسبور ديالو ؤ كيمشي ياخدم، يا إما فالمناجم أولا لوزينات ديال فرانسا على حساب فين كاين النقص .